CELEX: 62016CB0222
Language: el
Date: 2016-11-15 00:00:00
Title: Υπόθεση C-222/16: Διάταξη του Δικαστηρίου (ένατο τμήμα) της 15ης Νοεμβρίου 2016 [αίτηση του Administrativen sad — Varna (Βουλγαρία) για την έκδοση προδικαστικής αποφάσεως] — «MIP-TS» OOD κατά Nachalnik na Mitnitsa Varna [Προδικαστική παραπομπή — Εμπορική πολιτική — Κανονισμός (ΕΚ) 1225/2009 — Άρθρο 13 — Καταστρατήγηση — Εκτελεστικός κανονισμός (ΕΕ) 791/2011 — Υφάσματα ινών από γυαλί ανοιχτής βροχίδας καταγωγής Λαϊκής Δημοκρατίας της Κίνας — Δασμοί αντιντάμπινγκ — Εκτελεστικοί κανονισμοί (ΕΕ) 437/2012 και (ΕΕ) 21/2013 — Αποστολή από την Ταϋλάνδη — Επέκταση του δασμού αντιντάμπινγκ — Χρονικό πεδίο εφαρμογής — Κοινοτικός τελωνειακός κώδικας — Εκ των υστέρων είσπραξη εισαγωγικών δασμών]

27.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 63/11
            
         Διάταξη του Δικαστηρίου (ένατο τμήμα) της 15ης Νοεμβρίου 2016 [αίτηση του Administrativen sad — Varna (Βουλγαρία) για την έκδοση προδικαστικής αποφάσεως] — «MIP-TS» OOD κατά Nachalnik na Mitnitsa Varna
   (Υπόθεση C-222/16) (1)
   
   ([Προδικαστική παραπομπή - Εμπορική πολιτική - Κανονισμός (ΕΚ) 1225/2009 - Άρθρο 13 - Καταστρατήγηση - Εκτελεστικός κανονισμός (ΕΕ) 791/2011 - Υφάσματα ινών από γυαλί ανοιχτής βροχίδας καταγωγής Λαϊκής Δημοκρατίας της Κίνας - Δασμοί αντιντάμπινγκ - Εκτελεστικοί κανονισμοί (ΕΕ) 437/2012 και (ΕΕ) 21/2013 - Αποστολή από την Ταϋλάνδη - Επέκταση του δασμού αντιντάμπινγκ - Χρονικό πεδίο εφαρμογής - Κοινοτικός τελωνειακός κώδικας - Εκ των υστέρων είσπραξη εισαγωγικών δασμών])
   (2017/C 063/16)
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad — Varna
   
      Διάδικοι στην υπόθεση της κύριας δίκης
   
   «MIP-TS» OOD
   
      κατά
   
   Nachalnik na Mitnitsa Varna
   
      Διατακτικό
   
   Το άρθρο 1, παράγραφος 1, του εκτελεστικού κανονισμού (ΕΕ) 791/2011 του Συμβουλίου, της 3ης Αυγούστου 2011, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβάλλεται στις εισαγωγές ορισμένων υφασμάτων ινών από γυαλί ανοιχτής βροχίδας καταγωγής Λαϊκής Δημοκρατίας της Κίνας, έχει την έννοια ότι ο προβλεπόμενος από τη διάταξη αυτή οριστικός δασμός αντιντάμπινγκ επιβάλλεται στις διαλαμβανόμενες από την εν λόγω διάταξη εισαγωγές υφασμάτων ινών από γυαλί ανοιχτής βροχίδας που δηλώθηκαν ως καταγωγής Ταϋλάνδης και πραγματοποιήθηκαν πριν από την έναρξη ισχύος του κανονισμού (ΕΕ) 437/2012, της 23ης Μαΐου 2012, για την έναρξη έρευνας όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον εκτελεστικό κανονισμό 791/2011, και για την υποβολή σε καταγραφή των εν λόγω εισαγωγών, όπως η επίμαχη στην κύρια δίκη εισαγωγή, όταν αποδεικνύεται ότι τα συγκεκριμένα υφάσματα ινών από γυαλί ανοιχτής βροχίδας είναι στην πραγματικότητα καταγωγής της Λαϊκής Δημοκρατίας της Κίνας.
   
      (1)  ΕΕ C 243 της 4.7.2016.